ઈજનેર વિભાગ અને લાઈટ વિભાગ દ્વારા ૮૦ઃ૨૦નાં કામોને લગતી જે પત્રકો કમિશનર સમક્ષ રજૂ કરાયાં તેમાં ખાનગી સોસાયટીઓમાં થયેલાં કામોનો ‘તાળો’ જ બેસતો ન હતો. પૂર્ણ કરાયેલાં વિવિધ કામો, બાકી કામો, વપરાયેલી રકમને લગતો ગોલમોલ હિસાબ જોઈને મૂકેશકુમાર ચોંકી ઉઠ્યા હતા. હવે ઈજનેર વિભાગ અને લાઈટ વિભાગને આપસમાં જરૂરી સંકલન કરીને સચોટ માહિતી પૂરી પાડવાની કમિશનરે આદેશ આપતા આ બંને વિભાગના અધિકારીઓ દોડતા થઈ ગયા છે. જનભાગીદારીના ૮૦ઃ૨૦નાં કામોને ઝડપથી તેમ જ એક સમાન પદ્ધતિ અને સરખા સ્પેસિફિકેશનથી હાથ ધરવા કોન્ટ્રાક્ટરોની એમ-પેનલ બનાવવાની કમિશનરના આદેશથી પણ મનમાની કરતાં અધિકારીઓમાં ફફડાટ ફેલાયો છે.